Haley Bugeja

Haley Bugeja (twieldet fil-5 ta' Mejju 2004) hija plejer professjonali Maltija tal-futbol u tilgħab bħala attakkant għall-Orlando Pride tal-Lig tal-Futbol Nazzjonali tan-Nisa (bl-Ingliż: National Women's Soccer League (NWSL)) u mat-tim nazzjonali tal-futbol tan-nisa ta' Malta.

 Karriera tal-klabbs 

 Mġarr United 
Bugeja għamlet id-debutt tagħha fil-klabbs professjonali tal-kbar meta kellha 14-il sena mal-klabb tal-Mġarr United fil-Lig tal-Futbol tan-Nisa ta' Malta fl-istaġun tal-2018-2019. Hija temmet l-istaġun bħala t-top scorer tal-lig b'26 gowl u rebħet il-premju tal-Plejer tas-Sena tal-lig tal-MFA. Bugeja rebħet dan il-premju mill-ġdid is-sena ta' wara, għalkemm Loza Abera ta' Birkirkara skurjat 30 gowl u kienet it-top scorer. Mġarr United ġew it-tieni wara Birkirkara fil-lig fiż-żewġ staġuni.

 Sassuolo 
F'Lulju 2020, Bugeja ffirmat kuntratt ta' tliet snin mal-klabb tas-Serie A Taljana, Sassuolo. Għamlet id-debutt tagħha għall-klabb fil-5 ta' Settembru 2020, tal-età ta' 16-il sena, fir-rebħa ta' Sassuolo ta' 3–1 kontra Napoli. Bugeja skurjat l-ewwel u t-tielet gowls għat-tim tagħha.

 Orlando Pride 
Fl-1 ta' Lulju 2022 tħabbar li Bugeja kienet iffirmat mal-klabb Orlando Pride tal-Lig tal-Futbol Nazzjonali tan-nisa, NWSL, fl-Istati Uniti sal-aħħar tal-istaġun tal-2023.

 Karriera internazzjonali 
Bugeja lagħbet l-ewwel logħba mat-tim nazzjonali ta' Malta meta kellha 14-il sena f'April 2019, b'telfa ta' 2–0 f'logħba amikevoli kontra r-Rumanija f'Bucharest. Hija skurjat l-ewwel gowl tagħha fl-amikevoli kontra t-Turkija fejn Malta tilfet 2–1 f'Jannar 2020. L-ewwel gowl f'kompetizzjoni wasal f'Marzu 2020, f'rebħa ta' 2–1 fil-Kampjonat Ewropew tan-Nisa tal-UEFA tal-2022 fil-logħba ta' kwalifikazzjoni tal-Grupp B kontra l-Georgia. F'Novembru 2020 Bugeja skurjat tliet gowls fir-rebħa ta' Malta ta' 4–0 kontra l-Georgia f'daharhom.

 Statistika tal-karriera 

 Klabb 

 Mill-1 ta' Ottubru 2022.

KlabbStaġunLigTazzaPlayoffsOħrajnTotalDiviżjoniLogħbietGowlsLogħbietGowlsLogħbietGowlsLogħbietGowlsLogħbietGowlsMġarr United2018–19Lig tal-Futbol tan-Nisa ta' Malta1926——19262019–201026——1026Total29520000002952Sassuolo2020–21Serie A181220——20122021–2212320—10153Total30154000103515Orlando Pride2022NWSL3000——30Total tal-karriera62674000106767

 ^ Coppa Italia u NWSL Challenge Cup
 ^ Supercoppa Italiana

 Internazzjonali 

 Statistika preċiża sal-logħba li lagħbet fis-17 ta' Frar 2023.

SenaMaltaLogħbietGowls201920202076202120202241202312Total169

 Gowls internazzjonali 
NruDataLogħbietPostAvversarjuPunteġġRiżultatKompetizzjoni117 ta' Jannar 20204Centenary Stadium, Ta' Qali, MaltaTurkey1–11–2Amikevoli25 ta' Marzu 20205Centenary Stadium, Ta' Qali, MaltaGeorgia2–02–1Kwalifikazzjonijiet għall-Kampjonat Ewropew tal-2022326 ta' Novembru 20208Mikheil Meskhi Stadium, Tbilisi, GeorgiaGeorgia1–04–042–053–061 ta' Diċembru 20209Ramat Gan Stadium, Ramat Gan, IżraelIżrael2–02–0716 ta' Frar 202212Hibernians Stadium, Raħal Ġdid, MaltaMoldova3–13–1Tornew Internazzjonali ta' Malta tal-2022817 ta' Frar 202316Centenary Stadium, Ta' Qali, MaltaLussemburgu1–12–1Amikevoli92–1

 Unuri 

 Plejer tas-sena tal-Lig tal-Futbol tan-Nisa ta' Malta tal-MFA: 2018–19, 2019–20.
 Top scorer tal-Lig tal-Futbol tan-Nisa ta' Malta tal-MFA: 2018–19.

 Referenzi 

Kategorija:Twieldu fl-2004
Kategorija:Nies ħajjin
Kategorija:Futbol Malti
Kategorija:Futbolers Maltin